hy en hy de hy hy hy hy hy hy hy hy hy hy hy en fr en en fr fr fr fr fr fr fr fr fr fr fr fr fr fr fr fr fr fr fr fr
Փորձելով ճեղքել շրջափակումը. փորձելու հերթը Փաշինյանինն է
Ո՞րն է օրակարգային ամենահրատապ հարցը: Հայ-վրացական օրակարգը մշտապես եղել է հագեցած և բազմավեկտոր, սակայն օրակարգային բոլոր հարցերը քննարկվել են աշխատանքային ռեժիմով, և ցայտնոտային իրավիճակներ, որպես այդպիսին, չեն առաջացել: Այդ դեպքում հարց է առաջանում՝ ո՞րն էր այն հրատապ հարցը, որ ստիպել է Փաշինյանին, անտեսելով անգամ Վրաստանում խոզագրիպի համաճարակը, մեկնել այնտեղ և առանձնազրույց ունենալ վրաց գործընկերոջ հետ:
Տարբերակներն այնքան էլ շատ չեն, և դրանց թվում առանձնանում է վրաց-աբխազական սահմանի հնարավոր բացումը և Ռուսաստան-Հաաստան նոր ճանապարհային կապի հաստատումը: Այս թեման վերջին օրերին քննարկվում է՝ ինչպես հայկական, այնպես էլ՝ վրացական մամուլում, և շատ հնարավոր է, որ հենց դա է հանդիպման հիմնական պատճառը: Այն, որ աբխազական սահմանի բացումն առանցքային նշանակություն կարող է ունենալ Հայաստանի տնտեսության զարգացման գործում, թերևս, վեր է կասկածից:
Դրա կարևորության մասին խոսել ենք դեռևս Տնտեսական անվտանգության խորագրով շարքի տրանսպորտային անվտանգության վերաբերյալ ակնարկում: Հատկապես կարևոր է այն հանգամանքը, որ այդ սահմանի բացմամբ կվերականգնվի նաև երկաթուղային կապը Ռուսաստանի հետ, ինչի տնտեսական էֆեկտը միանգամից կզգացվի մեր տնտեսության վրա: Դրա առավել վառ օրինակը հացահատիկի ներմուծման խնդիրն է, քանի որ մյուս տարվա հունվարի 1-ից Վրաստանն արգելելու է ավտոմոբիլային տրանսպորտով հացահատիկի տարանցումն իր տարածքով, և ամբողջ հույսը մնալու է երկաթուղու վրա: Իսկ քանի դեռ փակ է սահմանը, Հայաստան եկող հացահատիկը ստիպված է լինելու շրջանցել փակ սահմանը ծովային ճանապարհով, ինչը, բնականաբար, կհանգեցնի ներկրվող հացահատիկի ինքնարժեքի և հետագա մթերքի գների բարձրացման: Ամենայն հավանականությամբ, այս ամենը քաջ գիտակցելով՝ Փաշինյանը որոշել է բաց չթողնել ստեղծված հնարավորությունը և, այսպես ասած՝ իր փորձն անել խնդիրը կարգավորելու համար:
Սահմանը բացելու նախկին փորձերը: Տարանցման այդ ճանապարհի կարևորությունը գիտակցել են բոլորը, և Նիկոլ Փաշինյանն առաջին ղեկավար անձը չէ, որ այդ ուղղությամբ քայլեր է ձեռնարկում: Այդ ուղղությամբ փորձեր եղել են՝ սկսած Վազգեն Սարգսյանից, որի՝ Շևարդնաձեի հետ բանակցությունների վերաբերյալ կան տարբեր փաստարկներ, շարունակվել են այդ բանակցությունները նաև Ռոբերտ Քոչարյանի և Սերժ Սարգսյանի պաշտոնավարման տարիներին: Խնդրի հանգուցալուծմանը մոտ արդյունք է արձանագրվել նաև Կարեն Կարապետյանի վարչապետության շրջանում, սակայն մինչ այս կայացած բոլոր բանակցությունների և քննարկումների արդյունքում դրական արդյունքի հասնել չի հաջողվել: Հիմա փորձելու հերթը Նիկոլ Փաշինյանինն է:
Ի՞նչն է խանգարում: Եթե տնտեսական առումով սահմանի բացման և բեռների տարանցման համար խանգարող որևէ հանգամանք չկա, ապա քաղաքական մակարդակում խնդիրները բազմաթիվ են: Նախ և առաջ վրաց-աբխազական լարված հարաբերությունները և դրա վրա ռուսական գործոնի ազդեցությունը ստիպում են տարիներ առաջ հակամարտող կողմերին պահպանել խիստ սահմանային ռեժիմը, հատկապես, որ այդ փակ սահմանն ըստ էության ոչ Ռուսաստանի, և ոչ էլ Վրաստանի համար որևէ առանցքային նշանակություն չունի, ուստի կողմերը չեն շտապում այդ հարցում լուծում որոնելու համար:
Ազդող հաջորդ հիմնական գործոնն ադրբեջանական ազդեցությունն է: Վերջիններս Վրաստանի հետ ունենալով շատ ջերմ հարաբերություններ, անում են ամեն բան Հայաստանի վրա տնտեսական ճնշումները պահելու համար և եղբայրական Թուրքիայի հետ սկսած տարածքային շրջափակումը խորացնելու համար: Արդյունքում, իրենց քաղաքականության առանցքային շեշտադրումներից մեկն էլ համարում են հենց այդ սահմանի փակ լինելը, իսկ վրացիներն էլ իրենց հերթին՝ չեն ցանկանում եղբայրական Ադրբեջանին վատություն անելու գնով լավություն անել Հայաստանին: Հենց այս հանգամանքն է նաև, որ Վրաստանում նոր իշխանության միջոցով կարելի է քայլ առաջ կատարել, քանի որ նոր իշխանությունն առավել ազատական մոտեցումներ ունի, դրանից բացի, նախկին իշխանությունների պայմանավորվածություններն այլևս չկան, իսկ նորերը դեռևս չեն հասցրել պայմանավորվածություն ձեռք բերել Ադրբեջանի հետ, և հենց սրանով է պայմանավորված Փաշինյանի շտապողականությունը:
Անիրական երազա՞նք, թե՞ պատմական հնարավորություն: Խոսելով առաջիկայում սահմանի հնարավոր բացման մասին, պետք է արձանագրենք, որ, եթե նախկինում դա անիրական երազանքի էր նմանվում, ապա այսօր, առավել քան երբևէ, ստեղծվել է պատմական բացառիկ հնարավորություն խնդրի լուծման համար: Բանն այն է, որ վրացական նոր իշխանությունը նախնական համաձայնության է եկել աբխազական կողմի հետ երկկողմանի համաձայնագիր կնքելու և ապրանքաշրջանառությունը վերականգնելու մասին:
Այս պարագայում հայկական կողմին մնում է միայն մեկ քայլ՝ անել ամեն ինչ, որպեսզի այդ ապրանքաշրջանառությունը տրանսպորտային եղանակով իրականացնելուց բացի՝ իրականացվի նաև երկաթուղով, և այդ պարագայում այլևս ոչ մի խոչընդոտ մեր բեռների համար չի լինի: Հուսանք, որ տարածաշրջանային քաղաքական այս զարգացումներից ՀՀ նոր իշխանությունը կկարողանա դրական արդյունքներ արձանագրել՝ ճեղքելով շուրջ 3 տասնամյակ տևած շրջափակման օղակը:
Like this post? Please share to your friends:
INSPIRATION 0 218 vues
Un chat a couru vers le skateur, a commencé à miauler et à le regarder dans les yeux: le gars ne l’a pas quittée
Casey Shaw trouve du temps presque tous les jours pour faire du skateboard. Un
INSPIRATION 0 331 vues
« La Belle au bois dormant » : un chat des rues aux cheveux roux est devenu célèbre sur Internet pour son sommeil de 20 heures
Il y a six ans, Jay a trouvé un petit chaton dans la rue.
INSPIRATION 0 114 vues
Un chaton aux « crocs de vampire » vole le cœur de son sauveur
Lorsqu’un petit chaton noir a percuté la route devant une voiture en mouvement, le
INSPIRATION 0 390 vues
Le chat a apporté au propriétaire une souris et des lézards, et il a jeté ses « cadeaux »: elle en a décidé autrement
Un chat nommé Baloo aime beaucoup Ben, son propriétaire. Elle montre son amour d’une
INSPIRATION 0 430 vues
Le chien a pleuré toute la journée car tout le monde refusait de l’adopter
Ce refuge au Nouveau-Mexique s’appelle la High Plains Humane Society. Il y a beaucoup
INSPIRATION 0 146 vues
Les bébés tigres sont devenus orphelins et l’orang-outan a tout pris en main : il les a étreints, caressés et nourris
Des histoires drôles et touchantes ne se produisent pas seulement avec des animaux de